Greek Legal Document

Category: 97

Content:
23α. ΝΟΜΟΣ υπ’ αρ. 2837 της 28/30 Απρ. 1954 (ΦΕΚ Α΄ 87) Περί κυρώσεως της υπ’ αριθ. 1365/52 πράξεως του Υπουργικού Συμβουλίου και ελέγχου των αλεθομένων δημητριακών και παραγομένων αλεύρων. Άρθρ.1.-Κυρούται αφ’ ης ίσχυσεν η υπ’ αριθ. 1365 από 8 Δεκ. 1952 πράξις του Υπουργικού Συμβουλίου, έχουσα ούτω: ΤΟ ΥΠΟΥΡΓΙΚΟΝ ΣΥΜΒΟΥΛΙΟΝ Λαβόν υπ’ όψει την ακολουθητέαν πολιτικήν επί του σίτου και την ρύθμισιν της διαθέσεως του κρατικού σίτου, εισηγήσει του Υφυπουργού επί του Εμπορίου, Αποφασίζει: Εξουσιοδοτείται ο Υφυπουργός του Εμπορίου όπως: 1)Δι’ αποφάσεώς του καθορίζη εκάστοτε τους τύπους των αλεύρων, άρτου κλπ., οίτινες θα παράγωνται εν τη ελευθέρα αγορά. Δια της αυτής αποφάσεως θα καθορίζηται και η υποχρεωτική ισχύς τούτων. 2)Δι’ αποφάσεώς του καθορίζη την τιμήν πωλήσεως του κρατικού σίτου εν τη ελευθέρα αγορά, του χρησιμοποιουμένου δια την παρασκευήν άρτου ελευθέρας αγοράς. 3)Δια συμβάσεως, υπογραφησομένης μεταξύ του Δημοσίου, εκπροσωπουμένου υπό του Υφυπουργού Εμπορίου και της Π.Α.Ε.Γ.Α. αναθέση εις ταύτην τον έλεγχον της υπό των αλευρομύλων, συμβασιούχων ή μη, ποσοτικής παραλαβής και αλέσεως ξενικού και εγχωρίου σίτου, προοριζομένου δια την παρασκευήν αλεύρων ελευθέρας αγοράς, επί τη βάσει των δι’ ειδικών αποφάσεών του καθοριζομένων εκάστοτε αναλογιών και 4)Να ρυθμίζη και χειρίζηται παν συναφές προς την εν γένει διαχείρισιν του σίτου και των αλεύρων ζήτημα. Εκδόσαν προς τούτο την υπ’ αριθ. 1365 παρούσαν πράξιν του, δι’ ης τροποποιείται εν μέρει και εις α σημεία αναφέρεται η παρούσα, η υπ’ αριθ. 596 από 6 Ιαν. 1952 προγενεστέρα πράξις. Ο Πρόεδρος                                           Τα Μέλη Άρθρ.2.-Δι’ αποφάσεων ή Αγορανομικών Διατάξεων εκδιδομένων υπό του Υπουργού Εμπορίου, δύναται να επιτρέπηται η επί εμπορία άλεσις δημητριακών, κρατικών και μη εις περιωρισμένον αριθμόν αλευρομύλων επί σκοπώ ελέγχου των υπό τούτων παραγομένων προϊόντων και υποπροϊόντων. Δια των αυτών αποφάσεων ή Αγορανομικών Διατάξεων δύνανται να καθορίζωνται και αι προϋποθέσεις υφ’ ας οι αλευρόμυλοι ούτοι θα παράγωσι και θα πωλώσιν άλευρα των επιτρεπομένων τύπων, ως και αι υποχρεώσεις αυτών έναντι των δημιουργουμένων δαπανών εκ του ελέγχου των υπ’ αυτών παραγομένων ειδών. Πάσα παράβασις τούτων διώκε ται και τιμωρείται κατά τας σχετικάς διατάξεις του Ν.Δ. 136/46, ως τροποποιηθέν ισχύει σήμερον. Άρθρ.3.-Αποφάσεις του Υφυπουργού Εμπορίου εκδοθείσαι υπό την έννοιαν του προηγουμένου άρθρου καθίστανται ισχυραί αφ’ ης αύται ίσχυσαν. «Καταβληθέντα ποσά δυνάμει της υπ’ αριθ. 72603/1954 αποφάσεως του Υπουργού Εμπορίου δεν αναζητώνται, ουδέ επιστρέφονται υφ’ ων κατεβλήθησαν ταύτα». Η εντός « » παράγραφος προσετέθη δια του άρθρ. 4 Ν.Δ 3446/1955. Άρθρ.4.-Η ισχύς του παρόντος άρχεται από της εις την Εφημερίδα της Κυβερνήσεως δημοσιεύσεώς του. Ο παρών Νόμος ψηφισθείς υπό της Βουλής και παρ’ Ημών σήμερον κυρωθείς, δημοσιευθήτω δια της Εφημερίδος της Κυβερνήσεως και εκτελεσθήτω ως Νόμος του Κράτους.